open-index/open-wikipedia-markdown huggingface dataset:
Svetozar Borojević von Bojna

**Svetozar Borojević von Bojna** eller **Svetozar Boroëvić von Bojna** (født 13. desember 1856 i Umetići ved Kostajnica (i det nåværende Kroatia), død 23. mai 1920 i Klagenfurt) var en østerriksk-ungarsk feltmarskalk under første verdenskrig.

Boroëvić var ved siden av Conrad von Hötzendorf en av de mest fremtredende østerriksk-ungarske hærførere i sin tid. Hans navn er særlig knyttet til Slagene ved Isonzo og Piave på den italienske fronten. Han ble beskrevet som en seriøs mann med jernvilje, som la stor vekt på disiplin.

Svetozar Boroëvić von Bojna tilhørte en ortodoks, etnisk-serbisk familie i dagens Kroatia, med røtter fra den såkalte Militærgrensen.

## Referanser
Bjarne Ness

**Bjarne Ness** (født 17. mars 1902 på Lademoen i Trondheim, død 13. desember 1927) var en norsk tegner og maler.

## Unge år
Han var sønn av en industriarbeider, og som eldst i en søskenflokk på seks, vokste han opp i nokså trange kår. Han viste tidlig interesse og talent for billedkunst. Etter folkeskolen på Lilleby gikk han på den kommunale middelskolen fra 1916 til 1919. I denne perioden fikk han også sin første profesjonelle undervisning i tegning hos NTH-professor Harald Krohg Stabell, som drev kunstskole på fritiden. Ness ble etterhvert regnet som en av Trondheims store sønner som følge av sin kunst.

Men han måtte legge kunsten til side til fordel for pengeinnbringende arbeid, og ble aspirant ved jernbanen. I 1923 begynte han på Jernbaneskolen på Hamar, og samme høst fikk han med hjelp jobb i Oslo.

## Kunstnermiljøet i Oslo
I Oslo fikk han for alvor nærkontakt med kunstmiljøet i hovedstaden, og hans intense interesse for bildekunst skjøt fart. I 1924 ble han elev ved malerskolen til Axel Revold. Han tilegnet seg med selvstendighet og talent Matisse-skolens lærdommer, men studerte også gamle mestere som Michelangelo, Rafael og Delacroix m.fl. Han arbeidet målbevisst med de klassiske komposisjonsproblemer for å gi sine figurgrupper fasthet og sammenheng, men utviklet også en rik og følsom koloritt av kjølig klarhet.

I 1925 fikk han stor oppmuntring gjennom å bli antatt og få gode kritikker ved den tradisjonelle Høstutstillingen. Tida framover var delt mellom jernbanen og maling. Etter hvert fikk han solgt noen av arbeidene sine, og han fikk også et større utsmykkingsoppdrag ved Østensjø skole i Oslo.

De siste par årene av hans liv var hans produksjon hektisk, og innebar flere verk som regnes som klassiske: *De tre ryttere*, *Gjøglere*, *Seierherren*, Selvportrett, m.fl.

## Paris og død
Høsten 1927 fikk han endelig oppfylt drømmen om å reise til Paris, men han led av tuberkulose og døde en måned etter, den 13. desember 1927, bare 25 år gammel. Den 2. januar 1928 ble han gravlagt på Lademoen kirkegård.

I 1965 ble en gate oppkalt etter ham på Nardo (Steindal/Othilienborg) i Trondheim, Bjarne Ness' veg.

## Referanser


## Litteratur
* Mæhle, Ole. 1947. *Bjarne Ness*. Gyldendals Fakkel-bøker. Gyldendal Norsk Forlag. 1980. ISBN 82-05-12081-1
Piper PA-28 Cherokee

**Piper PA-28 Cherokee** er et amerikansk privatfly utviklet av Piper Aircraft Corporation. Prototypen fløy første gang 14. januar 1960 og de første produksjonsmodellene var i salg fra 1961. Over 30&nbsp;000 PA-28 har blitt produsert.

De siste årene har flyene fått betegnelsen P28A eller P28B i flygeplanleggingsøyemed, avhengig av motorytelse.

## Utvikling og varianter
Etter at de første modellene med 140, 150 og 160 hk motorer ble introdusert i 1961 ble en versjon med en motor på 180 hk introdusert i 1962 som **PA-28-180**. I 1963 fulgte den enda kraftigere **Cherokee 235** utstyrt med en Lycoming O-540 6-sylindret motor på 235 hk, og i 1964 et to-seters **treningsfly** under betegnelsen **PA-28-140 Flite Liner** som alene ble produsert i over 10000 eksemplarer.

Senere modeller inkluderer:
* **PA-28-151 Warrior**
* **PA-28-161 Warrior II**
* **PA-28-161 Warrior III**
* **PA-28-161 Cadet**
* **PA-28-180 Cherokee Challenger**
* **PA-28-180 Cherokee Archer**
* **PA-28-181 Archer II**
* **PA-28-181 Archer III**
* **PA-28-235 Cherokee Charger**
* **PA-28-235 Cherokee Pathfinder**
* **PA-28-236 Dakota**
* **PA-28-236T Turbo Dakota**

## Spesifikasjoner

## Eksterne lenker
* 
* PA-28 ved Luftfartsmuseet i Bodø
Oscar Nissen

**Oscar Nissen** (1843–1911) var en norsk lege, politiker og formann i Det norske Arbeiderparti fra 1906 til 1911. Han var en sentral person i avholdsarbeidet på 1900-tallet. Han var formann i Det norske Totalafholdsselskab og han var med å starte Santalmisjonen i Norge. Han var også partipolitisk engasjert, først som venstremann, senere som formann i både Kristiania Arbeidersamfund og Det norske Arbeiderparti. Han skrev også i Social-Demokraten, der han var redaktør fra 1894 til 1898.

Han tilhørte slekten Egede-Nissen og var sønn av lege Christian Heinrich Nissen (1802–66) fra Wilster i Holstein. Han var gift med pianisten Erika Nissen fra 1874 til 1895 og fikk sønnen Karl Nissen med henne. I 1895 giftet han seg med aktivisten Fernanda Nissen.

Han har en vei oppkalt etter seg på Lørenskog, og en gate oppkalt etter seg på Notodden og på Gjøvik.

## Referanser


## Eksterne lenker
* 
*
Skorpionene (Serbia)

**Skorpionene** (serbisk: **Škorpiona / Шкорпиона**) var en paramilitær enhet som opererte i det tidligere Jugoslavia. De ble opprettet i 1991, hovedsakelig som beskyttelse for oljefeltene i det østlige Slavonia og i 1996 ble de underlagt en antiterrorenhet i Serbia, *Specijalna antiteroristička jedinica SAJ*. Den siste kommandøren for enhenten var Slobodan Medić. Under rettssaken mot Slobodan Milošević ble det forsøkt å bevise at gruppen var under serbisk kontroll. Da saken ble avsluttet på grunn av Miloševićs bortgang var ingenting avgjort.

Enheten kom i medias søkelys da det ble offentliggjort en video fra Srebrenica-massakren der gruppen henretter seks sivile bosnjaker, noen av dem så unge som 16 år. Soldatene som ble identifisert på videoen – Slobodan Medić, hans to brødre Aleksandar og Branislav Medić, Pero Petrasević, og Aleksandar Vukov – ble umiddelbart arrestert av serbiske myndigheter. Rettssaken mot gruppen startet 20. desember 2005 i Beograd og de fikk dommer på 15 og 20 år i fengsel.

## Referanser



## Eksterne lenker
*
Langavatnet (Hjelmeland)

**Langavatnet** er en innsjø i kommunene Hjelmeland og Sandnes i Rogaland. Innsjøen er regulert av en murdemning, som står ved innsjøens utløp til elva Grimsliåna. Demningen er bygd i 1944.

## Referanser
Langavatnet (Eigersund)

**Langavatnet** er en liten innsjø i Eigersund kommune i Rogaland. Utløpet er mot nord til Kvednabekken, som renner ned til Eikesvatnet.

## Referanser
Langavatnet (Voss)

**Langavatnet** er en liten innsjø i Voss kommune i Hordaland. Den har utløp mot sør gjennom ei kort elv ned til Grøndalsvatnet.

## Referanser
Langavatnet (Samnanger)

**Langavatnet** i Samnanger og **Øyjordsvatnet** i Bergen er samme innsjø på Gullbotn på grensen mellom kommunene Samnanger og Bergen i Vestland fylke.

Det ligger mange hytter ned mot vannet, spesielt i sørenden. Der er det også flere små holmer. I nordenden ligger den nå nedlagte Gullbotn turistheim. Fylkesvei 49 går langs vannet til den i nord ender ut i E16 i en rundkjøring på Trengereid. 

## Referanser
Langavatnet (Ulvik)

**Langavatnet** er en innsjø i Ulvik kommune i Hordaland. Den er en del av Vossevassdraget og har utløp mot vest til Dalaelvi.

## Referanser
Donald Pocket

**Donald Pocket** er navnet på en serie pocketbøker om Donald Duck og de andre figurene i andeuniverset. Bøkene utgis av Egmont Kids Media Nordic AS og kommer ut 13 ganger i året med 256 sider per bok. Redaktøren er Simen Storøy. Serien er Norges lengste og bestselgende bokserie gjennom tidene med salgstall på 10-15 000 000 eksemplarer gjennom de første 44 år og et lesertall på 350 000 per utgivelse.
 Den aller første Donald Pocket, *Onkel Skrues millioner* (som nå har blitt utgitt til åtte ganger), kom ut i 1968. Til nå har det blitt utgitt 558 bøker (2025). Tidligere har det bare vært mulig å kjøpe Donald Pocketer i butikk, men fra og med nr. 365 lanserte Egmont en abonnementstjeneste lik den på Donald Duck & Co.  

I de første 76 utgavene vekslet sidene mellom farger og svart/hvitt for hver andre side. Fra og med nummer 77 har alle etterfølgende utgaver blitt utgitt i farger på alle sider. Bokryggen på Donald Pocket har i mange år dannet motiver når de settes ved siden av hverandre. Ryggen til bøkene er en del av et motiv som fra og med nr. 231 danner en uendelig lang illustrasjon.

## Særegenheter
Pockethistorier er gjerne betydelig lengre enn historiene i bladet og har også en særskilt tegnestil. Donald Pocket representerer mer de italienske Donald-skapernes univers. I pocketene finner du også flere karakterer som du gjerne ikke er med i ukebladet. Eksempler er Fantonald og Dobbel-Duck.
Serien har for det meste et mer surrealistisk preg enn "vanlige" Donaldhistorier, men ved et par anledninger har religiøse eller politiske temaer blitt berørt, som fastemåneden ramadan og konflikten mellom Nord- og Sør-Korea (det siste under OL i Seoul).

## Utgivelser

Egmont har utgitt en rekke Donald Pocket, og per januar 2024 er det utgitt 540 vanlige Donald Pocket. Det er også utgitt flere spesialutgivelser.

## Andre pocketer og spesialutgivelser
Av nåværende utgivelser av Disney-serier i pocketformat (utenom selve Donald Pocket, flaggskipet) finnes følgende:
* Skrue Pocket
* Tema Pocket
* Donald Pocket Klassikere
* Donald Pocket English
* Mikke krim pocket

De første ni Donald Pocketene har også blitt gjenutgitt som innbundet praktutgaver under navnet Donald Pocket: Luksusutgaven. I 2012 kom også miniserien «Det beste fra Donald Pocket» ut. Dette var en samling av det som regnes som de beste historiene gjennom bokseriens 44 år i Norge. Samlingen ble fordelt på tre bind på 288 og med en samlekasett som et vedlegg til det første nummeret. For å nevne nok en spesialutgave finnes også Donald Pocket English, en engelskspråklig utgave med formål om lære barn bedre engelsk. Bøkene kommer med gloser på hver side og er tilgjengelige fra Egmonts egen nettbutikk

## Referanser
Deccan

**Deccan** (hindi दक्खिन, *dakkhin*, fra sanskrit दक्षिण, *dakṣiṇa*, «høyre verdensdel») er den sørlige delen av India. Deccan avgrenses i nord av Hindustan og ellers av Det indiske hav (Det arabiske hav i vest, Bengalbukten i øst). Deccan ender i sør i Kapp Comorin. Fjell- og høydeplatået i Sør-India kalles Deccanplatået.

## Geografi
Høyplatået dekker store deler av delstatene Andhra Pradesh, Karnataka, Kerala, Tamil Nadu og Maharashtra. Etter indisk språkbruk er Deccan landet mellom Østre- og Vestre Ghats, i sør begrenset av den kun 400 m høye senken ved Palghat, der jernbanen fra Calicut til Madras går frem, samt i nord av de fjellene som i sør følger Taptis og Godavaris floddaler. 

Det egentlige Deccan består av et kupert arkaisk grunnfjell av gneis og skifer, diskordant overlagret av paleozoiske skifrer, sand- og kalkstein samt på Gondwanaplatået av trias- og juralager. Deccan stod i eldre geologisk tid i landforbindelse med Arabia og Afrika, men i liastiden (eldste juraperiode) ble det skilt fra disse landmasser ved veldige innstyrtninger. Så til slutt i tertiærtiden utbredte seg et mektig vulkansk dekke over en stor del av Deccan, og utløpere av dette fyller fortsatt hele nordvestre Deccan samt Malvaplatået lengre i nord.

## Demografi
Angående Deccans befolkning e den likesom hele Indias en blanding av lyse og mørke, stor- og småvokste, stammer av indoarier og andre. Deccan tilsvarer om lag det område i hvilket de dravidiske folk er i klar majoritet (se også den ariske invasjonsteori).

## Historie
Den første hinduiske erobring i Deccan innfaller så sent som omkring 500 e.Kr., da Jajasimha I kuet de dravidiske pallava of grunnla hinduriket Chalukya, som allerede omkring 600 omfattete størstedelen av Deccan og i 630 ble delt i ett østlig rike, som gikk under i 1060, og et vestlig, som ved deling mellom forskjellige arvinger falt fra hverandre i mange småstater og til slutt selv ble helt aldeles utslettet omkring 1200. På 1300-talket rykket muslimske erobrere inn og la under seg Deccan nord for Mysore. Den nordlige og vestlige del av dette nye rike ble senere oppløst i fem muslimske riker (Berar 1484-1568, Bijapur 1488-1686, Ahmednagar 1490-1595, Bidar 1492-1609 og Golconda eller Hyderabad 1512-1687). 

I sørlige Deccan oppstod et sterkt hinduisk velde, Vijayanagar (1326), som allerede omkring 1400 hadde utetter østre Deccan utbredt seg helt til nedre Mahanadi, mens debs sørligste del var det sentidige rike Travancore. Mot dette rike forente seg alle nordlige muslimske stater og klarte til sist å knuse det, i senere del av 1500-tallet. Men de små islamittiske rikene, som ikke hadde forsvunnet allerede, ble feid vekk av den kraftige stormogul Aurangzeb (1686-88). Derimot lyktes det for de indoariske maratherne, som på 1660- og 1670-tallene under Shivaji hadde dannet en stat med Pune (senere Satara) som hovedstad, å bevare sin selvstendighet mot stormogulen. Marathriket ble delt på 1700-tallet i fem stater, som i flere kriger ble erobret av britene. 

Under britisk velde hørte Deccan til sentralprovinsene i Britisk India, presidentskapene Bombay og Madras, provinsen Berar samt vasallstatene Hyderabad og Mysore.
Agder lagmannsrett

**Agder lagmannsrett** er en av seks lagmannsretter i Norge. Lagmannsretten er ankedomstol i både sivile saker og i straffesaker. Agder lagmannsrett dekker fylkene Vestfold, Telemark og Agder (unntatt Sirdal kommune).

## Administrasjon og rettslokaler
Agder lagmannsrett holder til i Skien med administrasjon, kontorer og rettslokaler i tinghuset. Domstolen ledes av en førstelagmann og har i tillegg to lagmenn og 20 lagdommere, hvorav en jordskiftelagdommer. I tillegg har lagmannsretten en jordskifteutreder og flere saksbehandlere. 

Rettsforhandlingene foregår i lagmannsrettens åtte faste rettssaler; i tinghuset i Skien (rettssal 1, 2 og 14), tinghuset i Tønsberg (rettssal 5 og 6), tinghuset i Arendal (rettssal 8) og tinghuset i Kristiansand (rettssal 4 og 5). Når det er behov settes det også rett andre steder, særlig gjelder dette saker der det er nødvendig med befaring. 

## Både sivile saker og straffesaker
Lagmannsretten behandler alle anker over avgjørelser i de tingretter som hører til lagdømmet – både i straffesaker og sivile saker, se nærmere om saksbehandlingen i artikkelen lagmannsrett. Lagmannsrettens avgjørelser kan – i noe begrenset utstrekning – ankes til Høyesterett.

## Historikk
Domstolen ble etablert i 1936 i forbindelse med at lagmannsrettene ble ankedomstoler i sivile saker i stedet for overrettene. Ved etableringen hadde den én lagmann og tre lagdommere samt funksjonærer.

## Dommere per 1. oktober 2025
* Guro Vale Kvavik (førstelagmann)
* Tone Kleven (lagmann)
* Atle Degré (lagmann)
* Mette Ackenhausen
* Ingeborg Fogt Bergby
* Ruth Ingrid Brønstad
* Beate Storesund Bolt
* Rune Bård Hansen
* Robert Jensen
* Gisle A. Johnson
* Knut Kolloen
* Øistein Langbakk
* Truls Lie
* Arne Lyng
* Helge Nilsen
* Erik Nord (jordskiftelagdommer)
* Dag Bugge Nordén
* Sølve Myrland Rønningen
* Kristine Schilling
* Ketil Folkvard Aune Sondresen
* Sile Stenvik
* Maria Torvund

## Eksterne lenker
*
Amulet

**Amulet** er et norsk hardcore punkband fra Oslo grunnlagt i 1993.

Bandet bestod i starten av vokalist Torgny Amdam, som også spilte trommer i starten, bassist  og gitarist Lars Rasmussen. Amdam og Haabeth hadde begge tidligere vært i straight edge-bandet Onward. Med Amulet ble stilen lagt om litt, det fremførte hardcore punk med mer vekt på melodi og etter hvert mer streit rock'n'roll. Haabeth fortsatte i Onward mens han var i Amulet.

Bandets første album var *[[The Burning Sphere]]* fra 2000. Albumet ble nominert i klassen beste rockealbum under Alarmprisen 2001. Året etter ga de ut albumet *[[Freedom Fighters]]*. Under Alarmprisen 2002 fikk de Alarmjuryens spesialpris som inkluderte et prisbeløp på  og var i tillegg nominert i både klassen rockealbum og metalalbum for albumet.  For sitt tredje album, *[[Danger! Danger!]]* fra 2003, ble de nominert til både Spellemannprisen 2003 og Alarmprisen 2003 i klassen rock.

Bandet ble oppløst i 2007 etter en avskjedsturné med besetningen Torgny Amdam, Lars Rasmussen, ,  og , og hadde den siste konserten på Øyafestivalen i august. Bandet ble gjenforent i 2021 for en konsert 20 år etter albumet *Freedom Fighters* ble gitt ut.

## Medlemmer
### Siste besetning
* Torgny Amdam – vokalist (1993–), trommer (1993–ca. 1996)
* Lars Rasmussen – gitarist (1993–)
* Jonas Thire – trommeslager (ca. 1999–)
* Espen Follestad – gitarist (ca. 2000–)
* Rasmus Nord – bass (ca. 2005–)

### Tidligere
* Arne Haabeth – bass (1993–ca. 1996)
* Erik Hammer – bass (ca. 1996–ca. 1997)
* Truls Berg – trommer (ca. 1996–ca. 1998)
* Jay Torres – bass (ca. 1999–ca. 2003)
* Robin Rengård – bass (ca. 2003–ca. 2005)

## Diskografi
### Album
*2000: *[[The Burning Sphere]]*
*2001: *[[Freedom Fighters]]*
*2003: *[[Danger! Danger!]]*
*2005: *[[All That Is Solid Melts Into Air]]*
*2007: *[[Blessed And Cursed]]*

### EP-er
*1994: *[[Amulet (EP)|Amulet]]*
*1996: *[[Engrave]]*
*2004: *[[Daggers & Dynamite]]*

### CD-single
*2003: *Breaking News* 3 spor

### Vinylsingler
*1997: *Diamond*
*1998: *Life On The Edge Of Chaos*
*2003: *Breaking News*
*2007: *Remember B/W Bandit Gods + Mentalt Ute Av Balanse*

## Referanser


## Eksterne lenker
*
Borøya

**Borøya** kan vise til:

* Borøya (Tvedestrand)
* Borøya (Bærum)
* Borøya (Søgne)
* Borøya (Oslo)
Prinsessen i Eventyrriket

***Prinsessen i Eventyrriket*** er et norsk opplesningsprogram for barn som gikk på NRK1 i romjula 2001, 2002 og 2003. Konseptet gikk ut på at Prinsesse Märtha Louise leste norske folkeeventyr for barn. De utvalgte eventyrene var *[[Tro og utro]], [[Askeladden som stjal sølvendene til trollet]], [[De tolv villender]], [[Kvitebjørn kong Valemon]], [[Risen som ikke hadde noe hjerte på seg]], [[Gullfuglen]]*, *[[De syv folene]]* og *[[Per, Pål og Espen Askeladd]]*.

## Referanser
Puls (andre betydninger)

**Puls** kan vise til:

* Puls – noe som forbindes med hjerte og blodomløp
* ''Puls'' (TV-program) – et norsk helsemagasin som har gått på NRK-TV siden 1999
* ''Puls'' (avis) – et norsk musikkmagasin
* Puls (treningssenterkjede) – norsk treningssenterkjede på Østlandet
Holmvatnet (Rana)

**Holmvatnet** er en innsjø og et reguleringsmagasin i Rana kommune i Nordland. Magasinet var tidligere to separate innsjøer, med det opprinnelige Holmvatnet i sør og **Nedre Fagervollvatnet** i nord.

I forbindelse med byggingen av Sjona kraftverk først på 1970-tallet ble Holmvatnet demmet opp og fløt sammen med det høyereliggende Nedre Fagervollvatnet. Den nå neddemte strekningen mellom de to innsjøene besto av et 1,5 kilometer langt og 0,5 kilometer bredt myrlendt område, som utgjorde den sentrale og lavestliggende delen av Fagervollan.

## Referanser
Tabriz

**Tabriz** er hovedstaden i den iranske provinsen Øst-Aserbajdsjan og det nordvestlige Irans største by med en befolkning på 1&nbsp;558&nbsp;693 innbyggere (2016). Byen ligger nord for den inaktive vulkanen Sahand og sør for fjellet Eynali, som kan ses fra hele byen. Tabriz og landområdet Aserbajdsjan er ikke langt fra grenseområdene mellom Iran, Aserbajdsjan og Nakhitsjevan.

Folket i Tabriz uttrykker ofte en distinkt kulturell identitet formet av sine tyrkiske røtter. Mange innbyggere snakker aserbajdsjansk tyrkisk som morsmål, noe som skaper en sterk følelse av språklig og kulturell tilknytning til Tyrkia. Noen Tabrizier føler seg kulturelt og historisk nærmere det tyrkiske folket enn de fra det sentrale eller sørlige Iran. Til tider har dette ført til følelser av separasjon, der Tabrizier ser på seg selv som forskjellige fra iranere, og alle iranere oppfatter Tabriz-folket som ikke en del av den iranske kultursfæren.

Flertallet av byens befolkning er aserbajdsjanere, etterfulgt av kurdere. Andre grupper er persere, armenere, assyrere og andre folkeslag fra Kaukasus. Byen er sentrum for tradisjonell teppeveving.

## Fotnoter

## Referanser


## Eksterne lenker
*
Pizzanini

**Pizzanini** er et registrert varemerke for en norsk pizzakjede. Den første ble etablert i Tønsberg i 1972 av Per Michael Hjelde. I dag har kjeden tilknyttede spisesteder i Tønsberg, Horten, Hamar, Bekkestua og Fredrikstad. Pizzanini i Fredrikstad ble avviklet 2019/20, men åpnet igjen i november 2021.

Hovedkontoret ligger i Mosseveien i Oslo.

## Eksterne lenker
*
Rubens Bertogliati

**Rubens Bertogliati** (født 9. mai 1979 i Lugano) er en sveitsisk tidligere profesjonell landeveissyklist. Han ble profesjonell i 2000, da i laget Lampre-Fondital og i 2004 gikk han til Saunier Duval-Prodir. Hans store gjennombrudd ble i Tour de France 2002, da han vant første etappe. Han hadde den gule ledertrøyen helt til Erik Zabel tok den på den tredje etappen.

## Lag
* Lampre (2000–2003)
* Saunier Duval-Prodir (2004–2008)
* Serramenti PVC Diquigiovanni (2009–2010)
* Team Type 1 (2011–2012)

## Referanser


## Eksterne lenker
*
JJ72

**JJ72** var et indieband fra Dublin, Irland.

## Historie
Bandet ble startet i 1990 av Mark Greaney (vokal) og Fergal Matthews (trommer). De fikk med seg Hilary Woods som bassist.

## Bandmedlemmer
* Mark Greaney 
* Fergal Matthews 
* Hilary Woods – medlem til mars 2003
* Sarah Fox – medlem fra 2003

## Diskografi
### Albums
* *JJ72* (August 2000)
* *I To Sky* (2002)

## Eksterne lenker
*
Liste over fjell i Hellas

**Liste over fjell i Hellas** sortert etter høyde over havet:

*Olympos, 2919 m, høyeste fjell i Hellas, kjent fra gresk mytologi
*Smolikas, 2640 m
*Parnassos, 2460 m
*Egaleo, 2348m
*Vergina, 2193 m
*Panakhaiko, 1926 m, på Peloponnes, øst for Patras
*Enos, 1628 m
*Parnithafjellet, 1413 m. Ca. 30 km. nord for Athen
*Ymittos, 1026 m, øst for Athen
Klango

**Klango** var et norsk, kristent plateselskap. Klango var en del av pinsebevegelsen i Norge og ble etablert i 1959. I 1991 ble plateselskapet nedlagt. Farstad Sound Productions, med Per Kjetil Farstad, eier nå rettighetene til Klangos arkiv og har overtatt eierskapet. Filadelfiaforlaget A/S hadde tidligere rettighetene.
 
## Historikk
På 50- og 1960-tallet var det et frodig sang- og musikkliv innen den norske pinsebevegelsen.

Den aller første innspillingen på Klango, med katalog nummer F1, var med Kjell Andreassen og Odd Bergum som spilte inn fire av sine sanger til eget akkompagnement på gitar og trekkspill. Opptaket fant sted på scenen i Filadelfia Oslo. 

Ragnar Sjølie, Karsten Ekorness, Daniel Strøm og Kjell Hansen var sentrale personer de første årene. Senere overtok Egil Fossum og Finn Pedersen stafettpinnen.

IBRA Radios utstyr ble brukt til de første grammofoninnspillingene. Senere ble det større produksjoner med *Filadelfiakoret* og *Ibra-orkesteret*. Men mest mindre produksjoner med solosang, duetter, korsang, kvartetter og strengemusikkgrupper. 

Flere av innspillingene ble salgssuksesser. Kjell og Odds innspillinger fra 1959 til 1964 solgte over 250&nbsp;000 plater. Klango har tilsammen produsert og utgitt omtrent 440 innspillinger, fordelt på singelplater, EP-plater, LP-plater, musikkassetter og CD-plater.  Omtrent 200 av produksjonene var EP-plater. 

I forbindelse med 100-årsjubileet til pinsebevegelsen i Norge, *[[Pinse for alle]]*, i 2007, ble det utgitt en CD-boks fem CD-plater og 125 av mest kjente innspillingene. Opptakene var fra årene 1959 til 1991.

## Artistene
Noen av artistene
* Kjell og Odd – (Kjell Andreassen og Odd Bergum)
* Milly og Oddny  – (Milly og Oddny Kårtvedt)
* Karsten Ekorness
* Frank Nordli
* Einar Ekberg
* Per Juvang
* Sølvi, Solveig og Ole
* Ole Sandvik
* Randi Filtvedt Johansen
* Ruth og Ole Johnny Larring
* Solveig Friis Larsen
* Lotta Svartdahl
* Egil og Arne – (Egil Solheim og Arne Gundersen)
* Evie Tornquist
* Filadelfiakoret i Oslo
* Salem mannskor
* Kirsti Arnesen

## Utgivelser
* Klango-utgivelser (ufullstendig oversikt)

## Eksterne lenker
*
Fetsund Lenser

**Fetsund Lenser** er et nasjonalt kulturminne, fløtningsmuseum og våtmarkssenter ved Glommas utløp i Øyeren ved Fetsund i Lillestrøm kommune. Fetsund Lenser ble opprettet som tømmersorteringsanlegg i 1861, og nedlagt da fløting av tømmer i Glomma opphørte i 1985. I dag er det en del av MiA - Museene i Akershus.

Ved arbeiderboligen «Vinkelen» ligger Fet kommunes tusenårssted, et flommerke i form av en ca. 7 meter høy stein med markeringer av vannstandene under de største flommene i Glomma.

Museumsområdet er et «statlig sikret friluftslivsområde» med utendørs utstillinger, kafeer og museumsbutikk. På området ligger også Besøkssenter våtmark Nordre Øyeren for Nordre Øyeren naturreservat.

## Historikk
Tømmerfløting i Glomma begynte på 1300-tallet, men fikk større omfang da oppgangssagene kom på 1500-tallet. Til å begynne med ble tømmeret i Glomma buntet, «soppet», i Bingen lenser ved Sørumsand. Herfra ble tømmerflåtene slept med båter til de mange sagbrukene langs Øyeren og i Lillestrøm. Da jernbanebrua i Fetsund kom i 1861, ble Bingen lenser flyttet til Fetsund. Ved Bingen ble det etablert en atterhaldslense hvorfra en kunne slippe på tømmer etter som det var behov ved Fetsund.

Fetsund Lenser ble fredet av Riksantikvaren i 1987, og er landets eneste gjenværende fløtningsanlegg. Det er bevart som et enestående kulturminne og et levende museum med verksteder for tradisjonelt håndverk, kafé og museumsbutikk. Fetsund Lenser ligger i et vakkert naturområde ved innfallsporten til Nord-Europas største innlandsdelta. I området er det natur- og kultursti. 

I 2025 åpnet Riksantikvaren for å delvis avfrede området rundt Fetsund Lenser for å gi plass til en ny bro.

## Bilder fra fløtningsmuseumet

Fil:Oversiktsbilde-Fetsund lenser.jpg
Fil:Fetsund L 12 BG.jpg
Fil:Fetsund L 11 BG.jpg
Fil:Fetsund L 14 BG.jpg
Fil:Fetsund L 15 BG.jpg
Fil:Fetsund L 13 BG.jpg
Fil:Fetsund L 18 BG.jpg
Fil:Fetsund L 16 BG.jpg
Fil:Fetsund L 17 BG.jpg
Fil:Fetsund L 19 BG.jpg
Fil:Fetsund L 10 BG.jpg


## Referanser


## Eksterne lenker
* 
* To millioner tømmerstokker ved Sørumsand og Fetsund lenser – Filmavisen, 4. aug. 1941
* Kort om Fetsund Lenser 
* Historiske fotografier fra Fetsund Lenser
* 
* Forvaltningsplan for Fetsund Lenser (PDF)
Puls (TV-program)

***Puls*** er et norsk helse- og livsstilsmagasin som ble sendt på NRK-TV fra 1999 til 2015. Programserien ble sendt mandager på NRK1 og erstattet *[[Helse-refleks]]*. Vinteren 2010 startet Puls sending av serien *Bedre Puls –Yngvar finner ditt talent,* der treneren Yngvar Andersen finner idrettstalentet til fire vanlige nordmenn. Siden ble konseptet *Bedre Puls* produsert med andre tematitteler.  

Serien hadde premiere på NRK den 20. september 1999 og har siden oppstarten tatt opp forskjellige helse- og livsstilsrelaterte temaer med reportasjer og diskusjoner i studio. Temaene spenner til alt fra vennskap, rusmisbruk og overvekt til psykiske problemer, sorg og seksualitet. I 2010 gjennomgikk programmet en omlegging der det ikke lenger var et utpreget helseprogram, men også om livsstil og trening. 

Programmet fikk Gullruten 2001 for beste magasinprogram.

## Programledere
*1999–2001 Helene Sandvig
*2001–2002 Vera Kvaal 
*2002–2004 Anbjørg Sætre Håtun
*2005–2005 Kjersti Mo
*2006–2008 Helene Sandvig
*2008–2010 Gry Blekastad Almås
*2010– Helene Sandvig

## Referanser


## Eksterne lenker
*
Fiktiv kanon

**Fiktiv kanon** er et begrep innen litteratur og særlig populærkultur som betegner de opplysningene og fortellingene om oppdiktede personer og verdener som er alminnelig anerkjent av forfatterne og/eller publikum.

Motsetningen vil da være det som betegnes som «fiktivt apokryfisk», fortellinger eller opplysninger som har blitt laget, men som ikke anerkjennes av alle som «sanne» eller «korrekte».

Et eksempel er bøkene om Oz, hvorav de bøkene som ble skrevet av Lyman Frank Baum, Ruth Plumly Thompson, John R. Neill, Jack Snow, Rachel Cosgrove og Lauren Lynn McGraw, regnes som den offisielle serien og betraktes som «kanoniske», mens de mange  bøker som har blitt skrevet senere regnes som «apokryfiske».

Også kommentarer en forfatter gav til et verk, kan regnes med til en fiktiv kanon. For eksempel regnes gjerne de såkalte brevene til J.R.R. Tolkien med til hans forfatterskap om *[[Ringenes Herre]]*.

## Se også
* Kanon (kultur)
* Apokryf
* Retcon
* Fanfiction
* Fiktivt univers
Geir Morstad

**Geir Morstad** (født 21. september 1956) er en norsk skuespiller fra Asker. Han medvirket som Espen i «Familiesagaen De syv søstre» og var en stund med i «Hotel Cæsar» som hotellrestaurantens kokk Birger Bahr. I humorserien «Det gode selskap» (2004) parodierte han Rosemarie Köhn, Saddam Hussein og Tore Skoglund. Han er storebror til skuespilleren Jørn Morstad.

## Referanser


## Eksterne lenker
*
Ljungan

**Ljungan** er en 350 kilometer lang elv i Härjedalen, Jämtland og Medelpad i Sverige. Den har et nedbørfelt på  og middelvannføringen ved munningen er .

Elva har utspring nordøst for Helagsfjället og renner via sjøene Holmsjön og Havern for tilslutt å munne ut i Bottenhavet. Den største sideelven er Gimån. Ljungan er vel utbygget med vannkraft.

## Sideelver
Sideelver fra munningen til fjellet. De sideelvene som munner direkte i Ljungan står lengst til venstre. Disses sideelver står lengre til høyre. Med (*) betegnes kildeelver til respektive vassdrag.

**Majån
**Luckstaån
***Linån*
***Tälgslättån*
****Bysjöån*
****Gryttjesån*
*****Hasselån*
**Horngravsån
***Lycksjöån*
***Svartån*
**Fanbyån
***Tingån*
***Åsån*
****Granån*
*****Hällsjöån*
**Gimån
***Tivsjöån
****Kassjöån
***Ljungån
****Söån
****Ansjöån*
*****Gastsjöån
******Åsbäcken
******Ramsjöån*
******Finnsjöån*
****Balsjöån*
*****Flärkån*
******Flodalsbäcken
***Mörtån
***Täckelån
***Rotån
***Sännån
****Ovån
*****Räggån
****Angelån*
***Gårdsjöån
***Binnån
***Sösjöbäcken*
***Bensjöån*
***Märlan*
***Sörvikån*
***Hällborgsån*
***Sölvbacka strömmar*
****Forsaån*
****Skidån*
****Bodsjöbyån*
****Hungån*
*****Mjölksjöån
****Orrbodån
**Roggån
***Salån*
***Brännbergsån*
**Getterån
**Alderängesån
**Granån
***Hegelån
**Täljeån
**Harrån
***Markbäcken
**Gulån
**Vattenån
***Dysjöån
**Råsjöån
**Aspån (Medelpad)
**Harrsjöån
**Juån
**Björsjöån
**Stor-Köljan
**Norrån
**Stensån
***Grubbån*
***Skålvattensån*
**Hortesån
**Länsterån
**Gillån
**Galvattsån
**Loån
***Börmån
**Röjan
***Svinhån
**Kvarnån
**Nällsjöån
**Fuan
***Stor-Fuan*
***Lill-Fuan*
**Aspån (Medelpad)
**Rödbäcken
**Fiskån
**Oxsjöån
**Doveln
**Brunnan
**Galån
***Styggbäcken
**Arån
***Lövan
**Aloppan
***Mjöingsbäcken
**Rövran
***Dörrsjöån*
**Henan
***Västra Henan*
****Mid-Henan
***Östra Henan*
**Storån
***Synderån
**Tandån
**Skärkån
***Öjonån
****Östra Helagsån*
**Kesuån

## Referanser
Andrew Higginson

**Andrew Higginson** (født 13. desember 1977) er en profesjonell engelsk snookerspiller.

Higginson ble profesjonell i 1995 og hadde meget begrenset suksess før sesongen 2006/2007. Under Malta Cup kom han til kvartfinalen etter at han slo Steve Davis 5&ndash;4, kvartfinalen tapte han 2&ndash;5 mot Ken Doherty.

Under Welsh Open viste Higginson usedvanlig god form og gjorde sitt første maksimum break i 5&ndash;1 seieren mot Allister Carter. Han slo også John Higgins, Michael Judge, og Stephen Maguire før han møtte Neil Robertson i finalen. Higginson ble omtalt som den minst sannsynlige finalisten gjennom tidene og var den første spilleren uten ranking som hadde kommet til en finale siden Terry Griffiths under VM i 1979.

I finalen kom han raskt under med 2&ndash;6, før han tok seks strake partier og var dermed et parti unna seier. Robertson tok imidlertid de tre neste partiene og vant dermed med minst mulig margin. I turneringen tjente Higginson £ 39&nbsp;500 for sitt maksimum break og andreplass i turneringen. Tidligere i karrieren hadde han spilt inn i underkant av £ 70&nbsp;000 til sammen.

Prestasjonene under Malta Cup og Welsh Open medførte at Higginson klatret til 44. på rankingen for sesongen 2007/2008. I løpet av denne sesongen klarte han bare å kvalifisere seg til en turnering, dette var Welsh Open, men han gjentok ikke suksessen fra året før. Han kvalifiserte seg til VM for første gang i 2009, men tapte i første runde.

## Referanser


## Eksterne lenker
*
Raumelv

**Raumelv** eller **Rauma** er et gammelt navn på de nedre delene av Glomma, den delen som ligger nedenfor Romerike.

## Kilder

* Fredrikstad byleksikon
Gaspard Ulliel

**Gaspard Ulliel** (født 25. november 1984 i Boulogne-Billancourt, død 19. januar 2022 i Grenoble) var en fransk skuespiller og modell.

Internasjonalt var han mest kjent for rollen som den unge Hannibal Lecter i filmen *[[Hannibal Rising (film)|Hannibal Rising]]*, og for å ha spilt mot Audrey Tautou i kjærlighetsdramaet *[[En langvarig forlovelse]]*. Han spilte også i Xavier Dolans dramafilm *[[Det er bare verdens undergang]]* (2016). Han mottok to César-priser: Mest lovende mannlige skuespiller for *En langvarig forlovelse* i 2005; og beste mannlige skuespiller for *Det er bare verdens undergang* i 2017.

18. januar 2022 ble Ulliel hardt skadet etter en kollisjon med en annen skiløper på vintersportsstedet La Rosière i Savoie i Alpene. Han ble fraktet til universitetssykehuset i Grenoble, men døde dagen etter.

## Referanser


## Eksterne lenker
* 
*
Mental Helse Ungdom

**Mental Helse Ungdom** er en organisasjon, stiftet våren 2005, for barn og unge opp til fylte 36 år.   

Mental Helse Ungdom har per februar 2024 23 lokallag i Norge og er medlem av paraplyorganisasjonen Unge funksjonshemmede.

## Generalsekretærer
* Ole Marius Vollen: 1. mars 2004–31. juli 2011
* Adrian Tollefsen: 31. juli 2011–oktober 2023
* Adrian Lorentsson: oktober 2023–

## Referanser


## Eksterne lenker
* 
*
Fylkesvei 5732

**Fylkesvei 5732** følger øvre linje mellom Sande og Fitje på sørsida av Gloppefjorden i Gloppen kommune. Veien er 6,7&nbsp;km lang.

Frem til 2019 hadde veien betegnelsen fylkesvei 697 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Viva La Bam

***Viva La Bam*** er en amerikansk dokusåpe som gikk på MTV fra 2003 til 2005. Serien var laget av Bam Margera (sammen med vennene Brandon DiCamillo, Rake Yohn, Ryan Dunn og Raab Himself) og handlet om hans ville påfunn mot sin familie og sine venner. I tillegg var foreldrene Phil Margera og April Margera og Bams onkel, Don Vito Margera, med i serien. Bam var for øvrig kjent for sin skating, og hadde vært med på stuntproduksjoner som ''Jackass''-filmene (og TV-serien med samme navn), ''CKY''-filmene og ''Haggard''. 

Etter serien ble avsluttet har det også blitt laget noen spin-offs, som for eksempel *Viva La Springbreak*.

## Eksterne lenker
*
Fylkesvei 5730

**Fylkesvei 5730** går mellom Å bru og Gjengedal i det østre dalføret i Hyen i Gloppen kommune.

Veien i Austredalen ble bygd mellom 1890 og 1898. En steinsprengning under vedlikeholdsarbeid ved Laksehammaren ved Ommedalsvatnet 27. april 2004 førte til et stort ras som tok med seg deler av veien. Senhøsten 2004 ble det bygd en tunnel gjennom Laksehammaren.

Frem til 2019 hadde veien betegnelsen fylkesvei 691 (Sogn og Fjordane).

## Kommuner og knutepunkter

## Referanser


## Eksterne lenker
* Vegvesenets vegkart 
*
Fiktivt univers

**Fiktivt univers** er den alminnelige betegnelsen på rammen rundt oppdiktede fortellinger og rollefigurer som omfatter både figurene selv, deres omgivelser og de hendelser som finner sted. 

Figurene og hendelsene i en bestemt bok eller film har sitt eget fiktive univers. Vanligvis ventes det at et fiktivt univers skal være konsekvent i dets oppbygning og at selvmotsigelser og ulogiske forandringer ikke skal finne sted. Det er noe som forfatteren eller forfatterne da må sørge for. I lange serier eller verk som er skrevet av flere forfattere, kan det forekomme at enkelte detaljer strider mot hverandre. Når det blir oppdaget, forsøker man gjerne å lage en forklaring.

Science fiction- og fantasy- forfattere har bygd ut fiktive univers der det har vært mulig å gi ut flere bøker i sammenheng. Noen skriver alle sine bind i sammenheng, og får god konsekvens fra første til siste bind. Andre kommer tilbake etter å ha holdt på i år med andre ting, og uoverensstemmelser kan oppstå.

## Kjente fiktive univers og forfattere
* Darkover – skapt av Marion Zimmer Bradley
* Den røde planet – skapt av Edgar Rice Burroughs
* Dorsaiverdenen – skapt av Gordon R. Dickson
* Det parallelle universet i bøkene om Harry Potter – skapt av J.K. Rowling
* Oz – skapt av Lyman Frank Baum
* Pern – skapt av Anne McCaffrey
* Sector General – skapt av James White
* Tidshjulet – skapt av Robert Jordan
* World as Myth – skapt av Robert Heinlein
* Xanth – skapt av Piers Anthony
* Narnia – skapt av C.S. Lewis

## Se også
* Spin-off
* Retcon
* Fanfiction
* Fiktiv kanon
* Waldo
Myggbukta

**Myggbukta** var en norsk fangst-, radio- og meteorologstasjon beliggende på Øst-Grønland i det som i dag heter Christian X's land. Stasjonen ble opprettet i 1922 og ble nedlagt etter ett år drift. Driften ble gjenopptatt i 1926 og var i drift frem til 1959, med unntak perioden 1940 – 1946.

Det var i Myggbukta 27. juni 1931 fem norske fangstmenn med Hallvard Devold annekterte Eirik Raudes Land:
:*I nærvær av Eiliv Herdal, Tor Halle, Ingvald Strøm og Søren Richter er i dag det norske flagg heist i Myggbukta. Og landet mellom Karlsbergfjord i sør og Besselfjord i nord er okkupert i Hans Majestet Kong Haakons navn. Landet har vi kalt Eirik Raudes Land*. 

## Eksterne lenker
* Bilde av Myggbukta fra august 1940
På tur med Lars Monsen

***På tur med Lars Monsen*** er en natur- og reiseserie med Lars Monsen som gikk på NRK1 i 2005. Her reiste Monsen med hundespann på Svartisen, med kano i Femunden og til fots på Finnmarksvidda. Opptakene ble gjort i 2004.   

Dette er en av flere lignende reiseprogram med Monsen som har gått på NRK.  

## Referanser


## Eksterne lenker
*
Tina

**Tina** og **Tine** er kvinnenavn dannet som kortformer av navn som slutter på *-tina* eller *-tine*. *Tine* er også et slovensk mannsnavn.

## Etymologi
*Tina og Tine* er kortformer av flere ulike navn, for eksempel *[[Bettina]]*, *[[Kristine]]* og *[[Martine]]*, som har ulike betydninger. Navnene kan også ha opprinnelse i det gammelengelsk, 'Tyne, Tyna, Tina', som betyr «elv». *Tina* kan i tillegg være en variant av *Trina*, en kortform av *[[Katarina]]*, som er dannet av greske *katharos*, «renset, ren».

Den islandske formen *[[Tinna]]* kan være både en form av *Tina* og et navn dannet av norrøne *tinna*, «flint».

*Tin* er en kortform av *Tina*, men er også et sørøstasiatisk kvinnenavn som betyr «heise, super». I tillegg er det brukt som et mannsnavn i blant annet Tsjekkia.

*[[Tino]]* er den tilsvarende maskuline formen av navnene. *Tine* er også et slovensk mannsnavn, dannet som en kjæleform av *[[Martin]]* eller *[[Valentin]]*.

## Utbredelse
*Tina* er kjent brukt i Norge første gang i 1776, og var mest brukt på 1980- og 1990-tallet. I Sverige er navnet brukt første gang i 1838, og var mest brukt i perioden 1970&ndash;1989. I USA var navnet mest brukt på 1960- og 1970-tallet.

Formen *Tine* er kjent brukt i Norge første gang i 1760, og var mest brukt på 1980-tallet, men i mindre grad enn formen *Tina*.

Navnet *Tina* var vanlig i Norge fra 1960- til 2000-årene og hadde en popularitetstopp med 0,7 % i 1987.

Formen *Tina* er klart mest utbredt av de to formene, og er vanlig i mange land. *Tine* er mest brukt i Danmark, men i mindre grad enn *Tina*, og *Tine* er heller ikke blant de mest brukte navnene der. Formen *Tiina* er vanlig i Estland og Finland, og *Tinna* er mye brukt på Island.

*Tina* har navnedag 22. februar i Norge og på Færøyene, 7. mai i Latvia og 24. juli i Finland.

|}

*Tine* er et vanlig mannsnavn i Slovenia, men er lite brukt i andre land. *Tino* og *Tin* er andre relaterte mannsnavn.

|}

## Kjente navnebærere

Personene er listet kronologisk etter fødselsår.
* Tina Turner (1939–2023), amerikansk artist
* Tiina Nunnally (f. 1952), amerikansk forfatter og oversetter
* Tiina Intelmann (f. 1963), estisk diplomat
* Tina Tobiassen (f. 1963), norsk maler
* Tina Arena (f. 1967), australsk sanger
* Tine Skolmen (f. 1967), norsk skuespiller
* Tina Peters (f. 1968), tysk hockey-spiller
* Tina Fey (f. 1970), amerikansk forfatter
* Tina Maze (f. 1983), slovensk alpinist
* Tiina Sanila (f. 1983), finsk rockemusiker
* Tina Åmodt (f. 1985) norsk forfatter og journalist
* Tina Bru (f. 1986), norsk politiker
* Tine Thing Helseth (f. 1987), norsk trompetist
* Tina Wulf (f. 1988), norsk fotballspiller
* Tina Weirather (f. 1989), liechtensteinsk alpinist
* Tiina Kivinen, finsk grafiker
* Tina Guo, kinesisk cellist

## Referanser


## Eksterne lenker
*
På’n igjen

***På'n igjen*** var en norsk underholdningserie med Alf Tande-Petersen og Hilde Hummelvoll som gikk på NRK1 i 1998.

Premieren ble sett av 950 000.

## Referanser


## Eksterne lenker
*
Bossier City

**Bossier City** er en by i Bossier Parish, Louisiana, USA. Ved folketellingen i 2010 hadde byen en total befolkning på 68&nbsp;315. Byen er tett knyttet sammen med den større søsterbyen Shreveport, som ligger på vestbredden av Red River. Byområdet Shreveport-Bossier er senter for regionen kjent som Ark-La-Tex.

Byen er også stedet hvor Barksdale Air Force Base ligger. Denne basen er hjemmebase for 2nd Bomb Wing, 8th Air Force og 917th Wing og er en av områdets største arbeidsplasser, grunnlagt 2. februar 1933. Basen er på 89&nbsp;km² og er hjemsted for de fleste B-52 Stratofortress som United States Air Force bruker.

## Referanser


## Eksterne lenker
*
Sunndal skytterlag

**Sunndal skytterlag**

**Informasjon om Sunndal skytterlag**
**Adresse:**
Gravem

**Postadr.:**
6613 Gjøra

**Leder:**
Arnfinn Kamsvåg

**Postadr.Leder**
**6613 Gjøra**

**Skytebane:**
Gravem

**Feltarena:**
Musgjerd 

**Internettside:**
http://www.dfs.no/sunndal

**Sunndal skytterlag** ble stiftet den 17. mai 1863 og det ble da besluttet å melde laget inn i Centralforeningen for Udbredelse af Legemsøvelser og Vaabenbrug – en av forløperne til dagens Det frivillige skyttervesen. Først 21.- 22. juni 1924 fikk skytterlaget sin egen bane. På grunn av omlegging av riksveien, ble denne ødelagt ca. 1962. Ny bane kom på plass ca. 1975 med 300m og 100m hold. Den var plassert på Gravem øverst i Sunndal. Banen ble ombygget i 2004 og ble da utstyrt med elektroniske skiver, nå på 200m og 100m. På baneområdet har skytterlaget også et skytterhus som er mye benyttet til forskjellige arrangementer. I en utvidelse av skytterhuset har laget nå bygget en innendørs skytebane for kaliber .22. Sunndal Skytterlag har vært og er et av de mest aktive skytterlagene på Nordmøre. Det er via Nordmør Skyttersamlag tilsluttet Det frivillige skyttervesen.
Av de mer prominente medlemmer av laget kan nevnes Barbara Arbuthnott som i en vanskelig tid for laget bidro til å opprettholde aktiviteten, og Ivar Ivarson Halden – kalt Ivaso. Førstnevnte hedres hvert år med skytterstevnet som kalles "Lady Arbuthnotts pris". Ivaso fikk også sitt navn knyttet til et årlig stevne – feltstevnet Ivasofelten.
## Eksterne lenker
* Sunndal skytterlag
* Dfs.no
* Nordmør Skyttersamlag
Focke-Wulf Fw 56

**Focke-Wulf Fw 56** «Stösser» var et tysk en-seters treningsfly og det første Focke-Wulf Kurt Tank hadde ansvaret for å utvikle fra begynnelsen av. Prototypen Fw 56a (D-JSOT) fløy første gang i november 1933 og i 1935 valgte Luftwaffe det fremfor konkurrentene Arado Ar 76 og Heinkel He 74 som treningsfly for sine jagerpiloter.

I tillegg til tre prototyper ble tre pre-serie **Fw 56A-0** bygget for evaluering. Den serieproduserte varianten **Fw 56A-1** ble produsert i stort antall og ble brukt i utdanningen av jagerpiloter og piloter av stupbombere under størstedelen av den andre verdenskrig. Flyet ble også levert til Østerrike og Ungarn.

## Eksterne lenker
* Focke-Wulf Fw 56 A Stösser
Norgeskatalogen

**Norgeskatalogen** (**NK**) er en katalog over norske frimerker. Nummereringssystematikken (NK-serien) er den faktiske standarden som benyttes for norske frimerker. Til NK-nummeret kan så føyes bokstaver, tall og koder i et sinnrikt system for angivelse av ulike varianter og feiltrykk.

Katalogen inneholder ei oversikt over samtlige norske frimerker fra «4 skilling våpen» fra 1855 og fram til utgivelsestidspunktet, inklusiv de aller fleste kjente varianter. Likeså er det oversikt over frimerkehefter, tjenestemerker, portomerker og en del andre objekter av interesse for filatelister. Det er prisanslag på alle kjente varianter i ulike kvaliteter.

I tillegg til selve katalogdelen inneholder Norgeskatalogen ulike oversikter over vannmerker, poststempler m.v. Hver utgivelse har også gjerne et par spesialartikler om filatelistiske emner.

Norgeskatalogen er et registrert varemerke (TM) og er blitt utgitt av Oslo Filatelistklubb fra 1948, årlig til og med 2014 og deretter annet hvert år.

En tilleggsutgivelse er **Norgeskatalogen Postal**, som kom første gang i 2011. Den inneholder blant annet oversikter over poststempler og postale blanketter/etiketter, portosatser gjennom tidene og kjente, eldre brev med ulike frankeringer.

## Eksterne lenker
* Norgeskatalogen
Nina Frisak

**Nina Frisak** (født 28. november 1950 i Oslo) er en norsk jurist og embetskvinne. Hun var regjeringsråd ved Statsministerens kontor fra 2001 til 2016.

## Liv og virke
### Bakgrunn
Nina Frisak vokste opp på Nøtterøy utenfor Tønsberg. Hun ble cand. jur. ved Universitetet i Oslo i 1977, og hadde siden  studieopphold i London og gjennomgikk Forvaltningshøyskolen og Forsvarets høgskole.

### Karriere
Nina Frisak har arbeidet som advokat hos Kommuneadvokaten i Oslo og som dommerfullmektig i Fredrikstad. Hun var ansatt i Justisdepartementet fra 1981 til 1988, blant annet som lovrådgiver ved lovavdelingen. 

Deretter jobbet hun som advokat i Nordisk Skibsrederforening fram til 1991 da hun ble lagdommer, og seinere lagmann, i Eidsivating lagmannsrett. I 1995 ble hun ekspedisjonssjef ved Statsministerens kontor med ansvar for administrativ avdeling. Fra 2000 til 2001 var hun høyesterettsdommer. Siden ble hun departementsråd ved Statsministerens kontor. Dette embetet ble fra da av hetende regjeringsråd. Hun ledet arbeidet i den faste staben ved kontoret i mer enn 14 år.

Selv om Nina Frisak var relativt usynlig i det offentlige bildet, hadde hun stor innflytelse ved statsministerens kontor, som er samordningsleddet i regjeringsarbeidet. Flere regnet henne derfor som en av de mektigste personene innen den offentlige forvaltningen i Norge. På økonomitidsskriftet *[[Kapital (tidsskrift)|Kapital]]s* uhøytidelige liste over Norges hundre mektigste kvinner ble hun i 2010 rangert som nummer to,
i 2011 som nummer fire og i 2012 som nummer fem.

Fra 2000 til 2012 var Frisak ordenskansler i ordensrådet for St. Olavs Orden. Ordensrådet gir sine råd til Kongen og har dermed hovedansvaret for hans tildelinger av ordenen. Selv er Frisak blitt utnevnt som *kommandør med stjerne* av St. Olavs orden for sin embetstjeneste.

Nina Frisak er gift med den tidligere industrimannen og miljøverneren Øystein Dahle (født 1938).

## Utmerkelser
Frisak er innehaver av storkors (første klasse) av den estiske Terra Mariana-korsets orden. I 2016 ble hun tildelt Kong Harald Vs jubileumsmedalje 1991–2016.

## Referanser


## Eksterne lenker
* Kort merittliste 2001
* Intervju i Dagbladet 2001
* Maktstillinger i norsk embetsverk 2005
NK

**NK** er en forkortelse for ulike ting:

* NK (Nordiska kompaniet)
* NK (frimerker)
* Det asiatiske landet '''N'''ord-'''K'''orea
* nestkommanderende i en organisasjon eller militær enhet
Alan McManus

**Alan McManus** (født 21. januar 1971 i Glasgow) er en skotsk profesjonell snookerspiller.

McManus har lenge vært en jevnt god spiller, men har aldri tatt skrittet opp i det absolutte toppsjiktet. Han var rangert i topp 16 fra 1990 til 2006 og var i mellom sesongene 1993/94 og 1996/97 rangert som nummer seks i verden. Tilsammen har McManus nådd 21 semifinaler i rankingturneringer, men har bare nådd fire finaler i karrieren. To av semifinalene har vært i VM, men han har aldri vært i en VM-finale. Sist han nådde en semifinale var i Grand Prix 2006, denne tapte han mot Neil Robertson, som senere vant turneringen.

Han har vunnet Dubai Duty Free Classic i 1994 og Thailand Open i 1996. I tillegg til Masters i 1994.

## Referanser


## Eksterne lenker
* 
* 
* Profil på Pro Snooker Blog Lesedato 4. februar 2016.